L'antiga ermita de Sant Quílez, d'o S.XVI, que luego en cambioron l'alvocación ta a virchen, y huei en dicen La virchen d'es Vicos/Barrios. Se troba en extremo meridional d'a localidat, en surtindo-se-be per o camín viello d'o barrango.Casa Barrau, casona monumental d'a plaza d'o lugar, propiedat d'es qui en estioron os senyors en habe sieglos. La fayoron contruire per l'amo Antón Barrat (alavez, diz que ixe yera l'apellito) en l'anyo 1566, tal como se be leye en as volandreras, ixo ye, as losas estraplombatas d'es tellatos, on que bi tienen gravatos debuixos y simbols protectors, amés d'a calendata quan la fayoron. En l'arcada d'a puerda d'o patio, un escudo d'armas (d'ixes que se feban enantes) tiene una B en chunto con as quatre baras d'Aragón en una d'as metaz, y en l'altra, un onso u bestia semilar.